অবৈধ মাৰণাস্ত্ৰ মজুত কৰি ৰখাৰ অভিযোগত আজি ত্ৰিপুৰা আৰক্ষীয়ে প্ৰাণজিৎ দাস নামৰ এজন লোকক গ্ৰেপ্তাৰ কৰিবলৈ সক্ষম হয়। এক গোপন সূত্ৰৰ পৰা পোৱা তথ্যৰ ভিত্তিত আৰক্ষীৰ এটা দলে সোণাৰগাঁও অতিথি শালাত অভিযান চলাই তিনিটা ফেক্টৰীত নিৰ্মিত পিষ্টল, ২৫ জাই সক্ৰিয় গুলী আৰু ৬ টা মেগজিনৰ সৈতে লোকজনক আটক কৰে।
অবৈধ মাৰণাস্ত্ৰ মজুত কৰি ৰখাৰ অভিযোগত গ্ৰেপ্তাৰ হোৱা লোকজন চিপাঝালা জিলাৰ মধুপুৰ আৰক্ষী থানাৰ অন্তৰ্গত কমলাসাগৰ দেবীপুৰৰ নিবাসী বিনোদ বিহাৰী দাসৰ পুত্ৰ প্ৰাণজিৎ দাস (৩৬) বুলি চিনাক্ত কৰা হৈছে।
উল্লেখ্য যে বৰ্তমান ছাবৰুম জেইলত কাৰাৰুদ্ধ হৈ থকা প্ৰাণজিতৰ কোনো আত্মীয়ই পূৰ্বতে বন্দবস্ত কৰি থোৱা পিষ্টল এটা সৰবৰাহকাৰীৰ পৰা ল'বলৈ উক্ত অঞ্চললৈ যোৱা বুলি আৰক্ষীৰ প্ৰাৰম্ভিক জেৰাত আটকাধীন প্ৰাণজিতে সদৰী কৰে।
ঘটনা সন্দৰ্ভত আটক হোৱা প্ৰাণজিৎ দাস নিশ্চয়কৈ কোনো ডাঙৰ অস্ত্ৰ সৰবৰাহকাৰী সংগঠনৰ সৈতে জড়িত আছে বুলি আৰক্ষী বিষয়া ৰতন ৰবি দাসে কয়। আনহাতে আৰক্ষীয়ে নিজাববীয়াকৈ অভিযুক্তজনৰ বিৰুদ্ধে আৰ্মছ এক্টৰ অধীনত এটা গোচৰ ৰুজু কৰে বুলিও জানিবলৈ দিয়ে।
ইফালে আটকাধীন প্ৰাণজিতক আদালতত হাজিৰ কৰোৱা হয়। আৰু অধিক তথ্য সংগ্ৰহৰ বাবে আৰক্ষীয়ে আদালতৰ পৰা পুনৰ তেওঁলোকৰ জিম্মাত বিচাৰে।
মন কৰিবলগীয়া যে ত্ৰিপুৰাত এতিয়া সুলভ হৈ পৰিছে ফেক্টৰীত নিৰ্মিত পিষ্টল। সঘনাই আৰক্ষীৰ অভিযানত মাৰণাস্ত্ৰ উদ্ধাৰৰ ঘটনাই আৰক্ষীৰ লগতে সচেতন লোককো শংকিত কৰি তোলা পৰিলক্ষিত হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
